প্রাক্তন প্রেমিকের প্রাক্তন প্রেমিকার বিয়ে। তাই নাটকীয়তা যে থাকবে, তা বলাই বাহুল্য। কিন্তু সমস্ত জল্পনা কাটিয়ে উঠে দীপিকা পাডুকোন ও রণবীর সিংহের রিসেপশনে উপস্থিত ছিলেন ক্যাটরিনা কাইফ। 
দীপিকা পাডুকোনের সঙ্গে সম্পর্ক ভেঙে এক সময়ে ক্যাটরিনার প্রেমে পড়েছিলেন রণবীর কপূর। তার পরে সেই সম্পর্কও যদিও টেকেনি। কিন্তু দুই নায়িকার মধ্যে তৈরি হয়ে গিয়েছিল বিরাট প্রাচীর। তাই বি-টাউন ঘিরে জল্পনা ছিল, দীপবীরের বিয়েতে কি ডাক পাবেন ক্যাটরিনা কাইফ। সমস্ত জল্পনায় জল ঢেলে ক্যাটরিনাকে আমন্ত্রন জানান দীপ-বীর। ক্যাটরিনাও সেই ডাকে সাড়া দিয়ে উপস্থিত ছিলেন নবদম্পতির তারকা খচিত রিসেপশনে। 
এক সর্বভারতীয় সংবাদমাধ্যমের কাছে ক্যাটরিনা কাইফ জানান, ‘‘খুব ভাল লেগেছে। সবাই খুব ভাল সময় কাটিয়েছেন। ওঁদের দু’জনকে (দীপিকা-রণবীর) সুন্দর লাগছিল দেখতে। 
ক্যাটরিনার এমন প্রতিক্রিয়া দেখে টিনসেল টাউনে এখন জোর গুজব। তা হলে কি কোনও দিন এক ছবিতে দীপিকা ক্যাটরিনাকে এক সঙ্গে দেখা যাবে?